السلام عليكم .
عسى ان تكونوا في افضل حال .
اخوان اليوم اريد اتكلم عن تجربة وهاي المعلومات اريد منكم ان تستفادون منهة
ــــــــــــــــــــــــــــــــــــــــــــــــ
1- اول متوصلون بخير وسلامة وبعد يوم او يومين راح يجي الكيس ووركر ياخذكم الى المنظمة حتى يطيكم كل واحد 50 دولار للبالغين فقط مجرد مصرف الكم وراح يجيبلكم اوراق حتى اتوقعوهة ... اخوان هنا راح ابدي الموضوع المهم . طبعا احنة العراقيين بينة طبيعة انو احنة نستحي نحاسب اي احد على حساب حقوقنة وهذا من طيبتنة الفطرية الي تربينة عليهة وكيد غلط لان هنا لو راح نستفاد لو نخسر قسم كبير من الحقوق الخاصة بينة .
طبعا راح يكللكم معلومات على الولكم وراح يشوفكم اوراق خاصة بكل المشتريات وهذا المبلغ مخصوم من الولكم العائد لكل شخص في العائلة وراح يكللكم هلكد كلفت وهاكم وقعوا ....... هنا لازم تطلبون منه ورقة وقلم وتحسبون شكد كلفن وتطرحوهن من الولكم مالتكم وتشوفون شكد باقي لان لكل شخص 950 دولار تقريبا ولكل ولاية الهة مبلغ خاص وانا اتكلم عن تكساس .
هو من راح يشوفكم الكم معلومات عن هذا الشي راح ايكللكم المبلغ المتبقي ( كذا ) وراح ينصحكم اتعوفون المبلغ المتبقي يم المنظمة اخاف مالكيتوا شغل هم يدفعون الايجار فأنتوا اطلبوا المبلغ المتبقي وخلوا يمكم لان ورة شهر او شهر ونص راح تتحولون على برنامج الماجكراند وهذا برنامج خاص للعوائل لفتره ثلاث اشهر بعدهة يشوفون انو الشخص بدا العمل او لا حتى يمددوهة الى ثلاث اشهر اخرى او يقللوهة حسب القرار .
ها صدك الولكم ماله علاقة بالماجكراند يعني تقريبا اول شهرين مصاريف من الولكم بعدهة 3 اشهر من الماجكراند بعدهة لو يمددوهة لثلاث اشهر اخرى او لا .
ايظا طلبو من الكيس وركر بطاقات مال باص لان اول ايامراح تستعملون الباص حتى ايصير عليكم مجانا وايظا اكو كل شهر صك لكل نفر بالغ 200 دولار و50 للطفل لمدة ثلا اشهر وهذا طبعا من الماجكراند
2- وسائل النقل ..... من راح تاخذون كارت خاص للباص من المنظمة مجانا يخلص حسب الاستعمال بهاي الفترة شوفولكم سيارة ارخص مايكون حتى تتعودون علوضع وراهة بكيفكم ومن اكللكم ارخص مايكون يعني قياسا بالعراق مو بامريكا يعني اني من اجيت اشتريت سيارة لوك سوناتا 2009 ذهبي ماشيه 103 ميل يعني لوز يالوز هههههههههه بيش ب 19 ورقة ونص . يابلاش
اجرائات استخراج الدرايفر لايسنز لا زم تاخذ موعد بعدين تمتحن اسئلة باللغة الانكليزية 20 سؤال من مجموع 300 سؤال وراهة لو تنجح لو لا واذا تنجح راح تاخذ موعد ورة شهر او اكثر او اقل حسب دائرة ال dps القريبه عليكم والسالفة تعبانة .بس اكو غير طريقة تاخذبيهة اجازة دائمية باقل من سبوع وهي الدرايفر سكول بمبلغ 200 دولار وهمة يكملون كلي ويمهم تمتحن نظري وكلشي يمهم يعني تكتون بالكوكل ( Driver school near me ) راح يطلع عدكم وتعيشون وتسلمون طبعا اني احجي على تكساس مادري بالباقيات اكو اولا
هسة شنو بعد ..... ها صدك
3- شغلة مهمة كلش كلش كلش من تطبون اول طبة الكم في بيتكم بخير وسلامة بساع وقبل كلشي صلوا على محمد وال محمد وطلعوا موبايلكم وصوروا البيت اذا اكو اي خلل وفتشوا على الحشرات جوة الكاربت واذا اكو عطل هم صوروا وروحوا على الافس ما مجمع مالكم بالغوا حتى يجون يصلحون احسن من مايذبوهة بروسكم ويلولكم انتو السبب اذا اكو خلل بالبيت او الشقة .
4- الاتصال اخوان من توصلون بخير وسلامة وتسقرون راح تلكون علميز وجبة طعام جاهزة تنتظركم من تكعدون وتبلشون الف عافية راسن النسوان راح يكومن يبجن يذكرن اهلهن وامهن وابوهن وانتوا يعني الزلم بساع اخربوا ضحك عليهن وكلولن طلعوا الوايفاي وتلكون اسم شركات مال انترنت اسنهن ( Xfinity ---Comcast ) هذني الرقمالسري اكثر شي 1234512345 ههه يعني رمز اقدم من ابو الجيس وكنكوا الف عافية من راح تكنكون اعتيادي ماراح تاكلون لان كنكتوا ونسيتوا الغدة هههه اعيادي المره راح تخابر اهلهة والرجال ايروح اينام لان دايخ من الطريق فاحب انطيكم لنك مال موبالات مجانا لمدة 5او 6سنوات انترنت وخط مجانا بدون ان تدفع اي فلس . اكول سنت . https://www.safelinkwireless.com/Enrollment/Safelink/en/NewPublic/index.html
اخوان هذا لنك مال موبايل من تجون تسجلون وتدخلون معلومتكم كلهة راح يجيكم بالميل بوكس مالتكم بعد سبوع وتستعملوا الف عافية ونوبات تشوفوهم بالشارع ناصبين خيمة عليه كتابة ( Obama free phone ) يعني همة يعني لوز يالوز ههههبسرعة روحولهم وكلوهم
احنة ( Permanent resident ) يعني مقيم دائمي يعني هاذا البرنامج خاص الكم كمساعدة تكدرون تستعملوا وبي انترنت بالشارع وتخابرون على اهلكم صورة وصوت
بعد شنو ذكروني لان نسيت هواي شغلااااااااااااات
يلة من اتذكر عود اسوة غير موضوع الكم اخواني انتوا واني بخدمتكم والي جاي على هيوستن تكساس خلي يدزلي رساله انطي اسم الصفحة مالتي علفيس اخذة واكملة هواي امور لوجه الله تعالى وفاءا الكم اعظاء منتدى عين كاوة الرائع
تحياتي الكم
اخوكم
ابو محمدعلــــــــي